De Here Jesus leer dit ons en Hy is dit wat in Sy lewe en sterwe vir ons gewys het dat Hy die offer bring waardeur ons vir altyd God se kinders mag wees! Kinders wat op grond van die offer wat Hy gebring het elke dag weer om vergifnis kan vra. Die Vader in de hemel gee elke dag vir wie met berou oor eie sondes tot Hom kom weer vergifnis! Omdat Christus dit vir jou goed met die Vader gemaak het. Hy is dit wat ons die HERE leer aanspreek as Vader. Dis nie nodig dat jy in angs leef nie. Dis nie nodig dat jy bang is dat vir ’n grillige God aan wie jy dinge kan vra, met wie jy kan praat, die jy kan dank maar wat jou sommer weer verlaat nie. Nee, so is die HERE nie! Hy is trou en jy kan in geloof Hom jou Vader noem. Nie net die van jou nie maar van elkeen wat deur die Seun met Hom as sy God en Vader wil leef! Daardie geloof wil die Gees jou gee. Jy kan in jou angs en met al die dinge wat jou pla na die HERE gaan en Hy luister en slaan Sy arm in liefde om jou as Sy kind.